וולט (חברה)

וולט (באנגלית: Wolt) היא חברה המפעילה שירות מקוון להזמנת מזון ואספקתו. מנכ"לית החברה בישראל היא ליאור אשכול.

על החברה 
החברה הוקמה ב-6 באוקטובר 2014 בהלסינקי – בירת פינלנד. מאז היא התפרשה לאורך עוד 24 מדינות ברחבי העולם, ולעוד מאות ערים שונות, ביניהן: טמפרה, טורקו, טאלין, סטוקהולם, בודפשט, קופנהגן, פראג, ברנו, טביליסי, טרטו, תל אביב, כפר סבא וירושלים, חיפה.

השירות נצרך באמצעות יישום נייד. החברה מאפשרת לכל מסעדה להירשם כסוחר, מתווכת את ההזמנה מהלקוח, דואגת למשלוח ומסירה אוטומטית באמצעות כרטיס אשראי. כיום החברה עובדת בארץ עם למעלה מאלף מסעדות, ופועלת ביותר מ-15 ערים ברחבי הארץ.

השליחים של וולט (המכונים לעיתים 'וולטרים') מבצעים משלוחים באמצעות אופניים חשמליים, אופניים רגילים, אופנוע או קטנוע ועוד שלל דרכים. הם אינם שכירים של החברה אלא פרילנסרים ולעיתים עובדי קבלן.

בנובמבר 2021 רכשה חברת משלוחי המזון האמריקאית DOORDASH את וולט תמורת 8.1 מיליארד דולר.

פעילות בישראל
בישראל החברה התחילה את פעילותה בסוף שנת 2018 באזור תל אביב, וכיום פועלת גם באזור גוש דן, השרון, בקעת אונו, ירושלים, באר שבע, עפולה וחיפה.

החל משנת 2020 הרחיבה החברה את פעילותה בישראל לתחומים נוספים, מלבד משלוחים ממסעדות, כגון משלוחים מחנויות נוחות, חנויות פארם, ואף חנויות דיגיטל, פיגרים, ועוד.

מנהל פעילות החברה בישראל היה אמרי גלאי, בסוף שנת 2020 קודם לתפקיד ניהול גלובלי בחברה ובמקומו מונתה ליאור אשכול לניהול הפעילות בארץ.

לאחרונה, החלה החברה בשיתוף פעולה עם חברת המשלוחים והמוצרים, סיבוס, ואף פתחו חנות אינרנטית משלהם בשם 'Wolt Market'.

קישורים חיצוניים 

 

 
 
 
 צליל אברהם, וולט נגד תן ביס, פרק 182 בפודקאסט "חיות כיס", באתר כאן - תאגיד השידור הישראלי

הערות שוליים 

חברות לוגיסטיקה
חברות פיניות